ຊີເຣຍ ຍິງປືນໃຫຍ່ ໂຈມຕີເມືອງ Homs ຄືນອີກ (ເບິ່ງວີດີໂອ)
ພວກນັກເຄື່ອນໄຫວ ກ່າວຫາລັດຖະບານຊີເຣຍວ່າ ເລີ້ມຍິງປືນໃຫຍ່ໂຈມຕີເມືອງ Homs ຄືນໃໝ່
ພວກນັກເຄື່ອນໄຫວກ່າວຫາກຳລັງທະຫານຂອງລັດຖະບານຊີເຣຍວ່າ ຍິງປືນໃຫຍ່ໂຈມຕີ ເມືອງ Homs ໃນເຂດພາກກາງຂອງປະເທດ ຊຶ່ງພາໃຫ້ເກີດມີຄຳຖາມໃໝ່ ກ່ຽວກັບການ ຢຸດຍິງຂອງປະເທດ ທີ່ເກືອບວ່າບໍ່ມີຄວາມໜ້າເຊື່ອຖືເຫຼືອຢູ່ເລີຍນັ້ນ ປະຊາຊົນໃນເມືອງ Homs ກ່າວວ່າ ການຍິງປືນໃຫຍ່ໂຈມຕີເລີ່ມຂຶ້ນໃນຕອນກາງຄືນແລະ ຍັງດຳເນີນຢູ່ຕໍ່ມາ ໃນຕອນເຊົ້າຂອງວັນເສົາມື້ນີ້ ກຸ່ມສິ້ງຊອມສິດທິມະນຸດໃນຊີເຣຍ ທີ່ມີສຳ ນັກງານຢູ່ອັງກິດກ່າວວ່າຕົນຍັງລໍຮັບຟັງຂ່າວກ່ຽວກັບການບາດເຈັບລົ້ມຕາຍທີ່ອາດມີຂຶ້ນນັ້ນ ຂ່າວການຍິງປືນໃຫຍ່ໂຈມຕີເມືອງ Homs ມີຂຶ້ນຂະນະທີ່ສະພາຄວາມໝັ້ນຄົງຂອງອົງການ ສະຫະປະຊາຊາດ ພວມກະກຽມລົງຄະແນນ ກ່ຽວກັບການສົ່ງ ຄະນະສັງເກດການທາງທະ ຫານຈຸນ້ອຍໆໄປຍັງຊີເຣຍເພື່ອຕິດຕາມເບິ່ງການຢຸດຍິງ ແຜນການ ທີ່ຈະມີການລົງຄະ ແນນສຽງໃນວັນເສົາມື້ນີ້ຮຽກ ຮ້ອງໃຫ້ລັດຖະບານຊີເຣຍຖອນ ກຳລັງອອກໄປ ຈາກເຂດເທດ ສະບານຕ່າງໆ ແລະຢຸດເຊົາ ການປາມປາມ ພວກປະທ້ວງ ຢ່າງຮຸນແຮງທີ່ດຳເນີນມາເປັນ ເວລານຶ່ງປີແລ້ວນັ້ນ ນອກນັ້ນ ແຜນການນີ້ ຍັງຮຽກຮ້ອງໃຫ້ ພວກກະບົດຢຸດເຊົາການສູ້ລົບ ນຳດ້ວຍ ການຢຸດຍິງ ທີ່ໄດ້ຮັບການໄກ່ ເກ່ຍໂດຍທ່ານ Kofi Annan ທູດພິເສດຂອງອົງການສະຫະ ປະຊາຊາດ ແລະສັນນິບາດອາ ຣັບ ໄດ້ມີຜົນບັງຄັບໃຊ້ໃນວັນພະຫັດຜ່ານມາ ແຕ່ເລີ່ມມີຮ່ອງຮອຍໃຫ້ເຫັນ ກ່ຽວກັບການບໍ່ ປະຕິບັດຕາມໃນມື້ວັນສຸກວານນີ້ຂະນະກຳລັງຮັກສາຄວາມສະຫງົບຂອງຊີເຣຍໄດ້ຍິງສັງຫານ ພວກປະທ້ວງຢ່າງນ້ອຍ 5 ຄົນ ການປະທະກັນຍັງໄດ້ລະເບີດຂຶ້ນໃກ້ໆບໍລິເວນຊາຍແດນທີ່ ຕິດກັບເທີກີ ການໂຮມຊຸມນຸມຂະໜາດໃຫຍ່ຂອງພວກຝ່າຍຄ້ານໄດ້ມີຂຶ້ນໃນຫຼາຍໆຫົວເມືອງ ທີ່ເປັນຈຸດ ລະເບີດໃນທົ່ວປະເທດຊີເຣຍ ພວກນັກເຄື່ອນໄຫວກ່າວວ່າ ທະຫານລັດຖະບານໄດ້ຍິງປືນ ເຂົ້າໃສ່ພວກປະທ້ວງຢູ່ໃນຫຼາຍເຂດຮວມທັງການປະທ້ວງທີ່ເມືອງ Hama ພວກນັກເຄື່ອນໄຫວຫຼາຍກຸ່ມແລະພວກຊາວບ້ານເທີກີກ່າວວ່າ ທະຫານຊີເຣຍແລະກຳລັງ ຂອງພວກກະບົດໄດ້ປະທະກັນໃກ້ໆຊາຍແດນເທີກີ ມີລາຍງານວ່າການສູ້ລົບກັນຈຳນວນ ນຶ່ງ ແມ່ນໜັກໜ່ວງ ລັດຖະບານຊີເຣຍກ່າວວ່າ ຕົນຈະທຳການຕອບໂຕ້ທໍ່ນັ້ນຕໍ່ການໂຈມຕີທີ່ເລີ່ມຂຶ້ນໂດຍພວກ ຫົວຮຸນແຮງປະກອບອາວຸດ ແຕ່ທ່ານ Sami al-Hussain ນັກເຄື່ອນໄຫວຝ່າຍຄ້ານ ທີ່ ເມືອງ Hama ກ່າວຕໍ່ວີໂອເອວ່າການຍິງພວກປະທ້ວງຢູ່ທີ່ເມືອງດັ່ງກ່າວໃນມື້ວັນສຸກວານ ນີ້ ແມ່ນມີຂຶ້ນໂດຍບໍ່ໄດ້ມີການທ້າທາຍເກາະຜິດ